###

### PODSTICAJI ZA SAMOZAPOŠLJAVANJE

###

**Podgorica, mart 2024. godine**

|  |
| --- |
| **I OSNOVNI ELEMENTI PROGRAMA** |
| **1.1 Normativni i programsko planski osnov/okvir** | * *Zakon o posredovanju pri zapošljavanju* *i pravima za vrijeme nezaposlenosti* (“Službeni list CG”, br. 24/19), kojim je u članu 38 stav 1 utvrđeno da se mjere aktivne politike zapošljavanja, među kojima i podsticaji za preduzetništvo, sprovode kroz programe koje donosi Upravni odbor Zavoda za zapošljavanje, a realizuju se u skladu sa pravilima o dodjeli državne pomoći.

Odredbom člana 43 stav 1 Zakona, propisano je da se podsticaji za preduzetništvo odnose na pružanje finansijske i stručne pomoći nezaposlenom licu koje osniva jedan od oblika obavljanja privredne djelatnosti, u skladu sa posebnim zakonom, ako kao osnivač u njemu zasniva radni odnos.Saglasno navedenim zakonskim odredbama, podsticaji za preduzetništvo će se u tekućoj godini sprovoditi kroz Program “Podsticaji za samozapošljavanje”, namijenjen nezaposlenim licima koja u samozapošljavanju prepoznaju izlaz iz nezaposlenosti, uz određeni podsticaj za prevazilaženje izazova u pokretanju sopstvenog biznisa.Program je koncipiran shodno članu 44 stav 2 Zakona, kojim je propisano da se programom aktivne politike zapošljavanja utvrđuju uslovi, kriterijumi i obim sredstava za njihovo sprovođenje, kao i ciljna grupa kojoj je program namijenjen.Program će se sprovoditi i kontinurano pratiti u cilju efikasnog upravljanja programom i sagledavanja mjerljivih pokazatelja napretka i indikatora rezultata, saglasno odredbama člana 44 i 45 Zakona o posredovanju pri zapošljavanju i pravima za vrijeme nezaposlenosti.* *Zakonom o budžetu za 2024. godinu* (“Službeni list Crne Gore”, br.124/23), opredjeljena su sredstva za finansiranje podsticaja za samozapošljavanje i zapošljavanje u iznosu od 600.000,00 €, od kojih se 500.000,00 € opredjeljuje za dodjelu bespovratnih sredstava za samozapošljavanje, uz mogućnost njihovog uvećanja u okviru budžetom opredjeljenih sredstava za ovu namjenu, a u zavisnosti od iskazanih potreba potencijalnih korisnika oba programa podsticaja.
* Program „Podsticaji za samozapošljavanje“ realizovaće se dodjelom pomoći male vrijednosti (de minimis pomoć) koja predstavlja kategoriju pomoći koje ne podliježu postupku prijave u smislu *Zakona o kontroli državne pomoći („Službeni list Crne Gore“, br.12/18)*, kako se ne bi premašio dozvoljeni iznos od 300.000,00 €, tokom bilo kojeg perioda od tri fiskalne godine, shodno *Pravilniku o izmjeni Pravilnika o listi pravila državne pomoći* *(„Službeni list Crne Gore“, br.26/24).*
* Programsko planska dokumenta na osnovu kojih Zavod za zapošljavanje sprovodi mjere aktivne politike zapošljavanja su *Akcioni plan zapošljavanja* i *Program rada* *Zavoda za 2024. godinu.*
 |
| **1.2 Opravdanost****programa** | * Program je orjentisan na razvoj preduzetništva i otvaranje novih radnih mjesta putem samozapošljavanja, što je takođe i jedan je od prioriteta politike razvoja ljudskih resursa u Crnoj Gori i sastavni dio ključnih strateških dokumenata u ovoj oblasti.
* Nezaposlenost, naročito među mladima i ženama, jedan je od ključnih izazova crnogorskog tržišta rada.

Problem nezaposlenosti mladih jedan je od dominantnih izazova ukupne nezaposlenosti u Crnoj Gori. U ukupnoj registrovanoj nezaposlenosti (39.942 lica na dan, 31.12.2023.g.) učešće mladih do navršenih 29 godina života je 20,62%.Mlade nezaposlene žene učestvuju u ukupnom broju nezaposlenih mladih lica sa 62,15%.U ukupnoj registrovanoj nezaposlenosti žene učestvuju sa 58,24% (23.263 lica), od kojih je 73,38% dugoročno nezaposlenih žena.Nepovoljne okolnosti su još izraženije u manje razvijenim opštinama koja nudi manje mogućnosti za zapošljavanje, što potrebu za iznalaženjem adekvatnog rješenja čini još urgentnijom. U protivnom, trend nezaposlenosti ove kategorije lica će dobijati sve nepovoljnije karakteristike, sa svim negativnim posljedicama koje prate takav proces.* Nezaposlena lica u Crnoj Gori suočena su sa specifičnim izazovima u pokretanju sopstvenog biznisa. Dominantna prepreka početnicima u biznisu je nedostatak znanja i vještine potrebnih za samostalno obavljanje nekog od oblika privredne djelatnosti i potencijal za pristup finansijama, odnosno obezbjeđenje finansijske podrške za realizaciju biznis ideje. S toga, se ovim programom nastoji podržati pristup rješavanju problema nezaposlenosti putem samozapošljavanja, sa posebnim naglaskom na pružanje finansijske i nefinansijske podrške pri započinjanju sopstvenog biznisa.
 |
| **1.3 Cilj programa** | * Povećanje zaposlenosti nezaposlenih lica iz evidencije Zavoda, osnivanjem jednog od oblika obavljanja privredne djelatnosti u kojem će zasnovati radni odnos i shodno poslovnoj viziji razvoja sopstvenog biznisa otvoriti nova radna mjesta.
 |
| **1.4 Definisanje programa** *(sadržaj)* | * Nezaposlenim licima koja u samozapošljavanju prepoznaju izlaz iz nezaposlenosti omogućiće se da, uz određeni finansijski i nefinansijski podsticaj za prevazilaženje izazova u pokretanju sopstvenog biznisa, osnuju jedan od oblika obavljanja privredne djelatnosti u kojem će se zaposliti i shodno poslovnoj viziji razvoja svoje biznis ideje otvoriti nova radna mjesta.
* Podsticaj pri samozapošljavanju uključuje:
	+ stručnu pomoć koja se odnosi na usluge savjetovanja, uključivanja u informativno - motivacione radionice;
	+ stručnu pomoć radi unapređenja preduzetničkih znanja, kompetencija i nivoa poslovne uspješnosti;
	+ finansijsku pomoć dodjelom grantova, tj. bespovratnih sredstava za samozapošljavanje.
* Korisnicima bespovratnih sredstava za samozapošljavanje će se, prije registracije poslovnog subjekta, pružiti stručna pomoć radi podizanja kompetencija za započinjanje i upravljanje biznisom, a kojom će se obuhvatiti ekonomski i pravni segmenti iz oblasti osnivanja i registracije poslovnih subjekata, preduzetništva, knjigovodstvenih usluga, poreskog zakonodavstva, radnog prava, menadžmenta, poslovnog planiranja, marketinga, poslovne komunikacije i dr.
 |
| **1.5** **Ciljna grupa programa**  | * Nezaposlena lica do navršenih 29 godina života, tj. koja nijesu navršila 30 godina života, prijavljena u evidenciju nezaposlenih lica Zavoda najkraće četiri mjeseca u kontinuitetu prije dana raspisivanja konkursa za izbor korisnika bespovratnih sredstava za samozapošljavanje.
* Nezaposlene žene prijavljene u evidenciju nezaposlenih lica Zavoda, najkraće četiri mjeseca u kontinuitetu prije dana raspisivanja konkursa za izbor korisnika bespovratnih sredstava za samozapošljavanje.
* Učesnik programa može biti nezaposleno lice koje pripada samo jednoj od navedenih grupa nezaposlenih lica, kao i lice koje je istovremeno pripadnik obje grupe.

  |
| **1.6 Planiran broj učesnika programa** | * 50 nezaposlenih lica iz evidencije Zavoda za zapošljavanje Crne Gore.
 |
| **1.7 Trajanje programa** | * Trajanje programa obuhvata period pripreme nezaposlenih lica iz ciljne grupe programa, sprovođenja postupka izbora korisnika bespovratnih sredstava za samozapošljavanje, specijalističke radionice za izabrane korisnike, registracije poslovnih subjekata korisnika i drugih radnji koje prethode zaključenju ugovora između Zavoda i izabranih korisnika bespovratnih sredstava za samozapošljavanje, kao i period izvršenja odnosnih ugovora koji obuhvata i realizaciju biznis planova uz određeni finansijski podsticaj Zavoda.
* *Period izvršenja ugovora* – obuhvata period od 12 mjeseci od dana stupanja ugovora na snagu, a p*eriod realizacije biznis plana* – obuhvata period od 10 mjeseci od dana stupanja ugovora na snagu i predstavlja period u okviru kojeg se aktivnosti utvrđene biznis planom trebaju sprovesti i troškovi u vezi sprovedenih aktivnosti treba da nastanu da bi bili prihvatljivi za finansiranje.
 |
| **1.8 Obim sredstava za finansiranje programa**  | * Za finansiranje programa opredijeljuju se sredstva u iznosu od 503.000,00 €, od kojih 500.000,00 € na ime dodjele bespovratnih sredstava za samozapošljavanje, uz mogućnost njihovog uvećanja u okviru budžetom opredjeljenih sredstava za finansiranje programa podsticaja, a u zavisnosti od iskazanih potreba potencijalnih korisnika programa.
* Bespovratna sredstava za samozapošljavanje koja se mogu dodijeliti jednom korisniku iznose od 4.000,00 € do 10.000,00 €.
* Za finansiranje specijalizovane radionice opredjeljuju se sredstva u iznosu do 3.000,00 €.
 |
| **1.9 Očekivani rezultati** | * Samozaposleno najmanje 50 nezaposlenih lica iz ciljne grupe programa (Poglavlje I tačka 1.5 Programa).
* Osnovano najmanje 50 poslovnih subjekata, tj. pravnih i fizičkih lica za obavljanje privredne djelatnosti.
* Otvoreno najmanje 15 novih radnih mjesta za zapošljavanje u poslovnim subjektima korisnika bespovratnih sredstava za samozapošljavanje.

*Izvor verifikacije*: zaključen individualni plan zapošljavanja, prijava na obavezno socijalno osiguranje, evidencija Zavoda za zapošljavanje Crne Gore, ugovor o radu. |

|  |
| --- |
| **II USLOVI I KRITERIJUMI PROGRAMA** |
| **2.1** ***Uslovi za dodjelu bespovratnih sredstava za samozapošljavanje*** | * Uslovi za dodjelu bespovratnih sredstava za samozapošljavanje podrazumijevaju tri aspekta prihvatljivosti, tj. opravdanosti i odnose se na podnosioce zahtjeva, aktivnosti i troškove za koje se mogu dodijeliti bespovratna sredstva.
* *Podnosilac zahtjeva za dodjelu bespovratnih sredstava se smatra prihvatljivim/opravdanim ukoliko:*
* je nezaposleno lice do navršenih 29 godina života, tj. lice koje nije navršilo 30 godina života, a prijavljeno je u evidenciju nezaposlenih lica Zavoda, najkraće četiri mjeseca u kontinuitetu prije dana raspisivanja konkursa za izbor korisnika bespovratnih sredstava za samozapošljavanje;
* je nezaposlena žena prijavljena u evidenciju nezaposlenih lica Zavoda, najkraće četiri mjeseca u kontinuitetu prije dana raspisivanja konkursa za izbor korisnika bespovratnih sredstava za samozapošljavanje;
* nije bio korisnik bespovratnih sredstava za samozapošljavanje nezaposlenih lica iz evidencije Zavoda;
* je izmirio sve obaveze prema Zavodu po osnovu kreditnih sredstava dodjeljivanih iz Programa za kontinuirano stimulisanje zapošljavanja i preduzetništva u Crnoj Gori ili Inoviranog programa za kontinuirano stimulisanje zapošljavanja i preduzetništva u Crnoj Gori[[1]](#footnote-1);
* nije korisnik finansijske podrške iz neke druge šeme bespovratnih sredstava koja potiču iz nacionalnog budžeta Crne Gore ili budžeta jedinica lokalne samouprave ili donatorskih organizacija, za iste aktivnosti, odnosno za isti biznis plan;
* mu nije izrečena pravosnažna presuda za izvršenje krivičnog djela, niti mu je izrečena mjera zabrane obavljanja privredne djelatnosti, u periodu od dvije godine prije dana objave javnog konkursa;
* je podnio zahtjev na način i u roku utvrđen javnim konkursom.
* *Da bi se aktivnosti predložene biznis planom smatrale prihvatljivim/opravdanim za dodjelu bespovratnih sredstava trebaju:*
* da se odnose na period u okviru kojeg se aktivnosti utvrđene biznis planom trebaju realizovati, tj. da se odnose na period od 10 mjeseci od dana stupanja na snagu ugovora o dodjeli bespovratnih sredstava za samozapošljavanje, zaključenog između Zavoda i korisnika;
* da su usmjerene na stvaranje uslova za nesmetan početak poslovanja;
* da za posljedicu imaju prihvatljive troškove za dodjelu bespovratnih sredstava;
* da se ne odnose na obavljanje djelatnosti u sektoru usluga povezanih sa izvoznom djelatnosti i u sektoru primarne poljoprivrede i ribarstva;
* da se ne odnose na organizovanje igara na sreću, lutrije i sl.;
* da se ne odnose na proizvodnju pića sa visokim sadržajem alkohola i žestokih pića, duvanskih proizvoda;
* da se ne odnose na proizvodnju korišćenjem tehnologije koja zagađuje životnu okolinu (vazduh, vodu, zemljište i dr.);
* da se ne odnose na aktivnosti finansiranja političkih partija i vjerskih organizacija / zajednica;
* da se ne odnose na proizvodnju i promet nafte i naftnih derivata, oružja;
* da se ne odnose na proizvodnju i promet proizvoda ili aktivnosti koje se prema domaćim propisima ili međunarodnim konvencijama i sporazumima smatraju zabranjenim.
* *Da bi se troškovi smatrali prihvatljivim/opravdanim moraju da:*
* budu uključeni u biznis plan, u kojem ukupno zahtjevani iznos za dodjelu bespovratnih sredstava ne prelazi okvir utvrđenog limita od 10.000,00 €;
* budu potrebni za realizaciju aktivnosti koje su navedene u biznis planu;
* budu direktno vezani za aktivnosti predloženog poslovanja;
* budu u skladu sa realnim trenutnim tržišnim cijenama;
* nastanu u periodu realizacije biznis plana i da budu plaćeni najkasnije do kraja perioda izvršenja ugovora o dodjeli bespovratnih sredstava za samozapošljavanje;
* budu evidentirani na računu korisnika bespovratnih sredstava u poreskoj ili računovodstvenoj dokumentaciji, sa originalima dokumenata koji dokazuju navedene troškove.

*Prihvatljivi/opravdani troškovi uključuju:** troškove nabavke mašina, tehnike, … opreme, uključujući kupovinu i održavanje nove informaciono - komunikacione tehnologije i softvera, kao i kupovinu polovne opreme kada nova oprema pojedinačno prelazi limit vrijednosti bespovratnih sredstava koja se mogu dodjeliti korisniku, a neophodna je za obavljanje djelatnosti za koju se potražuju bespovratna sredstva;
* troškove doprinosa za samozaposlenu osobu, za puno radno vrijeme, za prvih 10 mjeseci rada, pri čemu ukupan iznos mjesečnog troška ne smije biti ispod iznosa minimalne bruto zarade[[2]](#footnote-2), niti iznad prosječne bruto zarade ostvarene u Crnoj Gori u 2023. godini[[3]](#footnote-3);
* troškove zarada za drugo/a lice/a koje/a se zapošljava/ju (dodatno zapošljavanje), za puno radno vrijeme i najduže za period realizacije biznis plana, pri čemu ukupan iznos mjesečnog troška ne smije biti ispod iznosa minimalne bruto zarade, niti iznad prosječne bruto zarade ostvarene u Crnoj Gori u 2023. godini;
* troškove zakupa poslovnog prostora, za period od 10 mjeseci, nastale po osnovu zaključenog ugovora o zakupu, izuzev ugovora zaključenih sa povezanim licima/srodnicima[[4]](#footnote-4) korisnika bespovratnih sredstava.
* troškove knjigovodstvenih usluga za period od 10 mjeseci, u iznosu do 150,00 € mjesečno;
* troškove marketinških aktivnosti i oglašavanja (izrada i održavanje web stranica, zakup domena, web hosting, štampa materijala za oglašavanje, izrada reklamnih ploča i natpisa, internet oglašavanje, izrada logotipa, brendiranje), u ukupnom iznosu najviše do 10% opravdanih troškova za koje se zahtjeva finansijska podrška Zavoda;
* troškove nabavke alata, sitnog inventara, sirovina i repromaterijala, ukoliko direktno utiču na neometano poslovanje korisnika;
* administrativne troškove u ukupnom iznosu do najviše 5% opravdanih troškova[[5]](#footnote-5) za koje se zahtjeva finansijska podrška Zavoda;
* PDV iskazan na fakturi dobavljača za poslovne subjekte koji shodno Zakonu o porezu na dodatu vrijednost nijesu u sistemu PDV-a.

*Troškovi koji se ne smatraju prihvatljivim/opravdanim uključuju:** troškove registracije poslovnog subjekta;
* kazne, novčane kazne i parnične troškove;
* carine, uvozne troškove i s tim u vezi dr. naknade;
* doprinose u naturi;
* dugove i pokriće gubitaka, pristigle kamate;
* potraživanja koja se finansiraju za druge poslove;
* kupovinu nepokretnosti (zemlje, objekata);
* izgradnju objekata;
* kupovinu telefonskih i mobilnih uređaja za ličnu upotrebu;
* troškove zakupa poslovnog prostora nastale po osnovu ugovora zaključenog sa povezanim licima/srodnicima korisnika bespovratnih sredstava;
* troškove pružanja knjigovodstvenih usluga koji na mjesečnom nivou prelaze iznos od 150,00 €.
* najam/leasing vozila i opreme;
* studijske troškove, troškove istraživanja, članarina, licenci;
* troškove službenih putovanja u zemlji i inostranstvu i dnevnica;
* kupovinu transportnih vozila koja nije direktno povezana sa aktivnostima predloženog poslovanja, odnosno za pružanjem usluga osnovne djelatnosti.
* *Procjena ispunjenosti uslova*
* Ispunjenost uslova cijeni Komisija za obradu zahtjeva i utvrđivanje liste učesnika javnog konkursa (u daljem tekstu: Komisija).
 |
| **2.2** **Postupak izbora korisnika sredstava za samozapošljavanje** | * Kriterijumi izbora korisnika bespovratnih sredstava za samozapošljavanje su:
* »Biznis plan«;
* »Resursi za poslovanje«;
* »Dužina nezaposlenosti«;
* »Konkurentnost i razvijenost opštine realizacije biznis plana«;
* »Dodata vrijednost«.

Maksimalan broj bodova koji se može ostvariti primjenom navedenih kriterijuma izbora je 100. Podnosioci čiji zahtjevi za dodjelu bespovratnih sredstava, primjenom prvog kriterijuma izbora ostvare manje od 33 boda, neće se dalje ocjenjivati.*Biznis plan*Maksimalan broj bodova koji se može ostvariti primjenom prvog kriterijuma izbora »Biznis plan« je 55. Ovaj kriterijum izbora može biti eliminacioni, ukoliko njegovom primjenom zahtjevi ostvare manje od 33 boda. Zahtjevi za dodjelu bespovratnih sredstava za samozapošljavanje, po osnovu ovog kriterijuma izbora, ocjenjuju se sagledavanjem kvaliteta predloženog biznis plana, sa aspekta biznis ideje, analize tržišta i održivosti planiranog poslovanja, planiranja i pravdanja budžeta, kao i kreiranja novih radnih mjesta. Na osnovu navedenog, ovaj kriterijum je podijeljen na četiri podkriterijuma izbora:* 1. Poznavanje planiranog poslovnog rješenja;
	2. Analiza tržišta i održivost;
	3. Planiranje i pravdanje budžeta i

1.4 Kreiranje novih radnih mjesta.Maksimalan broj bodova koji se može ostvariti primjenom prvog podkriterijuma izbora je 10, dok se primjenom drugog, trećeg i četvrtog podkriterijuma može ostvariti po 15 maksimalnih bodova. 1. *Resursi za poslovanje*

Maksimalan broj bodova koji se može ostvariti primjenom drugog kriterijuma izbora »Resursi za poslovanje« je 15. Primjenom ovog kriterijuma izbora zahtjevi za dodjelu bespovratnih sredstava za samozapošljavanje ocjenjuju se shodno prostornim, tehničkim, iskustvenim, kadrovskim i drugim kapacitetima podnosioca zahtjeva navedenim u biznis planu, a na osnovu priloženih dokaza i nalaza komisije o stanju odnosnih kapaciteta na terenu.Ovaj kriterijum je podijeljen na tri podkriterijuma izbora:* 1. Prostorni kapaciteti za poslovanje;
	2. Oprema i
	3. Iskustvo u oblasti poslovanja.

Maksimalan broj bodova koji se može ostvariti primjenom pojedinih podkriterijuma izbora je 5. 1. *Dužina nezaposlenosti*

Maksimalan broj bodova koji se može ostvariti primjenom trećeg kriterijuma izbora »Dužina nezaposlenosti« je 5. Primjenom ovog kriterijuma izbora, zahtjevi se ocjenjuju, na osnovu broja mjeseci koje je podnosilac zahtjeva proveo u evidenciji nezaposlenih lica Zavoda. Po ovom kriterijumu bodove će ostvariti samo podnosioci zahtjeva koji su bili u evidenciji nezaposlenih Zavoda pet i duže od pet mjeseci.Zahtjevi podnijeti od strane nezaposlenog lica koje je u evidenciji Zavoda provelo 12 i više mjeseci, u kontinuitetu prije dana objavljivanja javnog konkursa, ocjenjuju se dodjeljivanjem maksimalnih 5 bodova.Zahtjevi podnijeti od strane nezaposlenog lica koje je u evidenciji Zavoda provelo od pet do 11 mjeseci, u kontinuitetu prije dana objavljivanja javnog konkursa, ocjenjuju se dodjeljivanjem 0,43 boda po mjesecu provedenom u evidenciji.1. *Konkurentnost i razvijenost opštine realizacije biznis plana*

Maksimalan broj bodova koji se može ostvariti primjenom četvrtog kriterijuma izbora »Konkurentnost i razvijenost opštine realizacije biznis plana“ je 20. Primjenom ovog kriterijuma izbora, zahtjevi za dodjelu bespovratnih sredstava ocjenjuju se shodno indeksu razvijenosti opštine sprovođenja biznis plana utvrđenog Pravilnikom o utvrđivanju liste stepena razvijenosti jedinica lokalne samouprave (»Sl. list Crne Gore«, br. 103/23). Zahtjevi za realizaciju biznis plana za pojedinu opštinu sprovođenja, ocjenjuju se tako što se najmanji indeks razvijenosti opštine podijeli sa indeksom razvijenosti opštine u kojoj se plan realizuje i dobijeni rezultat pomnoži sa maksimalnim brojem bodova koji se može ostvariti po ovom kriterijumu.1. *Dodata vrijednost*

Maksimalan broj bodova koji se može ostvariti primjenom petog kriterijuma izbora »Dodata vrijednost« je 5.Primjenom ovog kriterijuma izbora zahtjevi za dodjelu bespovratnih sredstava za samozapošljavanje realizacijom biznis plana, ocjenjuju se na osnovu uticaja planiranih poslovnih rješenja na zaštitu okruženja, korišćenja obnovljivih izvora energije i inovativnosti poslovnih ideja. Ovaj kriterijum ie podijeljen na dva podkriterijuma izbora:5.1 Zaštita okruženja i korišćenje obnovljivih izvora energije i5.2 Jedinstvena/nekonvencionalna inovativna poslovna ideja.Maksimalan broj bodova koji se može ostvariti primjenom prvog podkriterijuma izbora je 1, dok je maksimalan broj bodova koji se može ostvariti primjenom drugog podkriterijuma 4. U postupku izbora korisnika bespovratnih sredstava za samozapošljavanje, Komisija će, između ostalog, izaći na teren i ostvariti neposredan uvid u prostorne, tehničke i druge biznis planom navedene kapacitete podnosioca zahtjeva za dodjelu bespovratnih sredstava.Zavod može, u postupku izbora korisnika sredstava, uz njegovu saglasnost izvršiti korekciju budžeta biznis plana, u skladu s prihvatljivim troškovima.* + Izjavu da vam tokom bilo kojeg perioda od tri fiskalne godine nije dodjeljivana državna pomoć male vrijednosti, tzv. de minimis pomoć, u iznosu većem od 300.000 €.
 |
| ***2.3*****Utvrđivanje liste učesnika javnog konkursa** | * U situaciji kada dva ili više zahtjeva ostvare isti broj bodova, prednost će imati podnosilac zahtjeva koji je istovremeno pripadnik dvije podgrupe ciljne grupe programa.

Ukoliko se na ovaj način ne može izvršiti izbor, prednost će se dati podnosicu zahtjeva koji će realizovati biznis plan u opštini sa nižim indeksom razvijenosti.  U konačnom, ako se na prethodno opisane načine ne može izvršiti izbor, prednost će se dati podnosiocu zahtjeva sa većim brojem bodova ostvarenim primjenom prvog kriterijuma izbora „Biznis plan“. * Izbor korisnika sredstava izvršiće se na osnovu bodovne liste učesnika konkursa, a u okviru raspoloživih sredstava za ovu namjenu.
 |
| ***2.4*****Odluka o izboru korisnika bespovratnih sredstava za samozapošljavanje i obaveze izabranih korisnika**  | * Odluku o izboru korisnika bespovratnih sredstava za samozapošljavanje donosi Upravni odbor Zavoda na predlog direktora Zavoda i protiv ove odluke može se izjaviti žalba Ministarstvu rada i socijalnog staranja.

 * Drugostepenom organu žalba se podnosi preko Zavoda za zapošljavanje Crne Gore i ne odlaže izvršenje odluke o izboru korisnika bespovratnih sredstava za samozapošljavanje.
* Po donošenju odluke o izboru, Zavod će organizovati specijalizovane radionice za sve zainteresovane korisnike bespovratnih sredstava za samozapošljavanje koji su spremni da uzmu učešće u radionicama na način i u terminu koji će Zavod ugovoriti sa spoljnim izvođačem/ima koji će im pružiti stručnu pomoć radi unapređenja preduzetničkih znanja i kompetencija za započinjanje i upravljanje biznisom.

Učešće u radionicama omogućiće se i određenom broju podnosilaca zahtjeva koji nijesu izabrani za korisnike usled ograničenih sredstava za ovu namjenu. Ovo zato što i nakon donošenja odluke postoji mogućnost izbora i ovih lica ukoliko izabrani korisnici ne izvrše obaveze koje prethode zaključenju ugovora sa Zavodom.* Zavod će sa korisnicima zaključiti ugovore kojima će se urediti međusobna prava, obaveze i odgovornosti u vezi dodjele bespovratnih sredstava za samozapošljavanje.
* Prije zaključivanja ugovora sa Zavodom, korisnik će registrovati privrednu djelatnost i Zavodu dostaviti:
	+ Rješenje o upisu u registar nadležnog organa;
	+ Karton deponovanih potpisa;
	+ Prijavu na obavezno socijalno osiguranje;
	+ Potpisanuličnu blanko mjenicu i mjenično ovlašćenje, kao sredstvo obezbjeđenja odobrenih bespovratnih sredstava;
	+ Izjavu da tokom bilo kojeg perioda od tri fiskalne godine nije dodjeljivana državna pomoć male vrijednosti, tzv. de minimis pomoć, u iznosu većem od 300.000 €.
* Zaključivanje ugovora između Zavoda i izabranog korisnika bespovratnih sredstava za samozapošljavanje uslovljeno je realizacijom navedenih obaveza od strane korisnika, na opisani način i u roku od 20 dana od dana prijema odluke Upravnog odbora Zavoda. Stoga, ukoliko izabrani korisnik ne ispuni uslov za zaključivanje ugovora, njegov zahtjev biće zamijenjen sljedećim zahtjevom sa bodovne, odnosno rang liste, a u okviru raspoloživih sredstava za ovu namjenu.
 |
| ***2.5*****Izbor izvođača specijalizovane radionice** | * Zavod će shodno propisima kojima se uređuju javne nabavke izvršiti izbor pravnog ili fizičkog lica za pružanje stručne pomoći korisnicima radi unapređenja preduzetničkih znanja i kompetencija za započinjanje i upravljanje biznisom.
* Pružanje navedene usluge realizovaće se organizovanjem specijalizovane radionice koja treba da ishoduje unapređenjem preduzetničkih znanja i kompetencija polaznika, potrebnih za samozapošljavanje i postizanje poslovne uspješnosti. Obuhvata ekonomski i pravni segment edukacije iz oblasti osnivanja poslovnih subjekata, preduzetništva, knjigovodstvenih usluga, poreskog zakonodavstva, radnog prava, menadžmenta, poslovnog planiranja, marketinga, poslovne komunikacije i dr.
* Zahtjevom za dostavljanje ponude, potencijalni izvođač specijalizovane radionice će se, između ostalog, informisati o: predmetu nabavke, roku i mjestu izvršenja predmeta nabavke, uslovima/kriterijumima izbora ponude, vremenu i načinu za dostavljanje ponude, roku za izbor ponude.
* Ponuda treba da sadrži:

 - teorijski okvir i rezime sadržaja razrađenih tema specijalizovane radionice;  - terminski plan sprovođenja radionice; - cijenu realizacije radionice; - kadrovske kapacitete za sprovođenje radionice; - stručne reference, iskustvo lica iz predmetnih oblasti; - PIB i žiro račun. * Kriterijumi izbora ponude za sprovođenje specijalizovane radionice su:

 - reference izvođača specijalizovane radionice; - kvalitet ponuđenog programa; - cijena realizacije programskog sadržaja radionice.* Zavod i izabrani izvođač će zaključiti ugovor kojim će se regulisati međusobna prava, obaveze i odgovornosti ugovornih strana saglasnih da uspostave poslovnu saradnju radi pružanja usluge – organizovanja i sprovođenja specijalizovane radionice, direktnim izborom ponuđača.
 |

|  |
| --- |
| **III PRAĆENJE REALIZACIJE PROGRAMA**  |
| **3.1 Praćenje programa**  | * Praćenje ovog programa podrazumijeva kontinuirano praćenje procesa sprovođenja programa i izvještavanje o realizovanim aktivnostima, stanju i napretku programa, od strane Zavoda.
* Praćenjem programa obezbijediće se uslovi za blagovremeno preduzimanje korektivnih radnji, ukoliko tokom sprovođenja programa nastupe okolnosti koje otežavaju ili onemogućavaju postizanje planiranih rezultata programa.
* Praćenje programa se sprovodi administrativnim sagledavanjem izvršavanja ugovornih obaveza i namjenske upotrebe dodijeljenih sredstava, kao i neposrednim uvidom u način njegove realizacije na terenu.

Zavod će sprovoditi aktivnosti praćenja programa, kako tokom realizacije biznis plana tj. u periodu od 10 mjeseci od dana stupanja na snagu ugovora o dodjeli bespovratnih sredstava za samozapošljavanje, tako i tokom izvršenja ugovora koji obuhvata period od 12 mjeseci od dana njegovog stupanja na snagu. * Rezultati praćenja programa predstavljaju polaznu osnovu za sagledavanje rezultata programa.
* Nakon realizacije programa, sumiraće se postignuti rezultati, uporediti sa planiranim, analizirati eventualne prepreke za uspješnu realizaciju programa i izvesti zaključci.
 |
| **3.2 Alati za praćenje programa***.* | * Ključni dokumenti za praćenje ovog programa su:

- smjernice za sprovođenje i praćenje realizacije programa;- ugovori o dodjeli bespovratnih sredstava za samozapošljavanje i biznis planovi koji čine sastavni dio odnosnih ugovora;- operativni priručnik za sprovođenje programa;- ugovori o radu zaključeni između poslovnog subjekta korisnika i novozaposlenog/ih lica.* Sastavni dio navedenih dokumenata je set obrazaca za izvještavanje, nalaza neposrednog obilaska lokacije realizacije biznis ideje i drugih obrazaca koji prate proces sprovođenja programa.
 |
| **3.3 Rezultati praćenja** | * Praćenje programa predstavlja polaznu osnovu za sagledavanje rezultata realizacije programa.

 * Zavod će sagledati:
* sprovođenje programa, uključujući i strukturne karakteristike korisnika programa;
* ishode programa u pogledu uspješnog završetka programa;
* rezultate u pogledu održavanja zaposlenosti korisnika i dodatnog zapošljavanja i
* troškove sprovođenja programa.
 |

1. Odnosi se na nezaposlena lica kao korisnike kreditnih sredstava iz Programa za kontinuirano stimulisanje zapošljavanja i preduzetništva u Crnoj Gori ili Inoviranog programa za kontinuirano stimulisanje zapošljavanja i preduzetništva u Crnoj Gori. [↑](#footnote-ref-1)
2. *Od 01.01.2022. godine minimalna neto mjesečna zarada je 450 € (bruto - 568,07 €).*  [↑](#footnote-ref-2)
3. *Prosječna bruto zarada ostvarena u Crnoj Gori u 2023. godini iznosi 987,00 €.*  [↑](#footnote-ref-3)
4. *Povezana lica/srodnici: u pravoj liniji neograničeno, u pobočnoj liniji do drugog stepena srodstva, srodnici po tazbini do prvog stepena, bračni ili vanbračni drug, usvojilac i usvojenik.*  [↑](#footnote-ref-4)
5. *Redovni troškovi održavanja prostora koji će se koristiti za obavljanje djelatnosti nazivaju se administrativni troškovi. Oni uključuju troškove struje, grijanja, telekomunikacije (internet, telefon, fax,) poštanskih usluga.* [↑](#footnote-ref-5)